open-index/open-wikipedia-markdown huggingface dataset:
บานไม่รู้โรยป่า

**บานไม่รู้โรยป่า** เป็นไม้ล้มลุกและไม้ยืนต้น พุ่มต้นสูงประมาณ 40-100 เมตร มีถิ่นกำเนิดในอาร์เจนตินา, โบลิเวีย, บราซิล, เอกวาดอร์, ปารากวัย และอุรุกวัย กลายเป็นพืชท้องถิ่นในเอเชียแปซิฟิก เช่น ออสเตรเลีย, ภูฏาน, จีน, เกาะคริสต์มาส, รัฐฮาวาย, อินโดนีเซีย, ญี่ปุ่น, นิวแคลิโดเนีย, นิวซีแลนด์, ปาปัวนิวกินี, ฟิลิปปินส์, สิงคโปร์, ศรีลังกา, ไต้หวัน, ไทย, เวียดนาม และหลายประเทศในทวีปแอฟริกา เช่น บอตสวานา, แคเมอรูน, อียิปต์, เอริเทรีย, เอธิโอเปีย, กานา, กินี, เคนยา, เลโซโท, หมู่เกาะมาเดรา, มาลาวี, มอริเชียส, โมซัมบิก, นามิเบีย, รวันดา, แอฟริกาใต้, แทนซาเนีย, ยูกันดา, แซมเบีย และซิมบับเว ในประเทศไทยพบมากทางภาคเหนือ

## ลักษณะทางพฤกษศาสตร์
thumb|left
บานไม่รู้โรยป่าเป็นไม้ล้มลุกและไม้ยืนต้น พุ่มต้นสูงประมาณ 40-100 ซม. ต้นค่อนข้างกลมอวบน้ำ สีเขียวแกมขาว ยาวตรง กิ่งแขนงเลื้อย ทอดไปเป็นรัศมีโดยรอบ ส่วนปล้องค่อนข้างยาว ลำต้นมีขนเล็กๆปกคลุม ใบเดี่ยว เรียงตัวแบบตรงข้าม ก้านใบยาว 2-5 มม. โคนก้านเป็นร่องเล็ก ๆ แล้วแผ่เป็นกาบสั้น ๆ หุ้ม ข้อ ใบรูปไข่กลับยาวรี ถึงรูปใบหอกโคนใบแหลมและ attenuate ปลายใบค่อนข้างแหลมหรือมน ผิวใบมีขนสีขาวปก คลุม ขอบใบเรียบ ใบกว้าง 0.5-1 ซม. ยาว 2-3.5 ซม. 

ดอกช่อเชิงลดรูปขอบขนาน เกิดที่ปลายกิ่ง ก้านดอกยาว 5-15 ซม. ปลายก้านดอกมี ใบประดับ รูปร่าง คล้ายใบ 1 คู่ อยู่ใต้กลุ่มดอกย่อย แต่ละดอกย่อยมีใบประดับ 1 อันรูปไข่ปลายแหลม กว้าง 1.5-2 มม. ยาว2-3 มม. กลีบ 5 กลีบ แยกกัน สีขาว บางและแห้ง รูปไข่หรือรูปขอบขนาน ปลายแหลม กว้าง 1-1.5 มม. ยาว 4-8 มม. โคน กลีบมีขนสีขาว เกสรเพศผู้ จำนวน 5 อัน ก้านชูอับเรณูเชื่อมติดกันเป็นหลอดเยื่อบาง ๆความยาวหลอด 3-4 มม. อับ เรณูสีเหลือง เกสรเพศเมีย 1 อัน รังไข่ superior ovary สีเขียว ขนาด 0.5-1 มม. ก้านเกสรสั้นๆ ยอดเกสรเป็น 2 แฉก ดอกบานเวลากลางวันจะหุบเวลากลางคืน ผลแห้งแบบผลกระเปาะ รูปไข่กลับ มีกลีบและใบประดับห่อหุ้ม เมล็ดรูปเลนส์ สีดำขนาด 1 มม.

## การป้องกันและกำจัด
*รดน้ำให้ดินนิ่มและทำการถอนให้โคนต้นหลุดออกจากดิน หากมีจำนวนมากไม่สามารถถอนได้หมดในคราวเดียวควรตัดต้นออกก่อนที่ดอกจะแก่ สามารถควบคุมการแพร่กระจายได้ระดับหนึ่ง
*ใช้สารเคมีประเภทดูดซึม เช่น ไกลโฟเซต (48% เอสแอล) การใช้สารเคมีประเภทนี้ควรปฏิบัติตามคำแนะนำอย่างเคร่งครัด เนื่องจาก เป็นสารเคมีที่เป็นอันตรายต่อผู้ใช้มาก อัตราที่ใช้ 70 - 80 ซี.ซี. ผสมน้ำ 20 ลิตร ฉีดพ่นให้ทั่วและเพื่อให้ได้ผลในการกำจัดควรใช้ร่วมกับสารจับใบเพื่อการเกาะติดของสารเคมีกับใบพืช

## สรรพคุณ
*ต้น  :  แก้กามโรค หนองใน ขับปัสสาวะ ขับนิ่ว แก้ระดูขาว 
*ราก : แก้โรคทางเดินปัสสาวะอักเสบ ขับนิ่ว

## อ้างอิง

หมวดหมู่:สมุนไพร
หมวดหมู่:สกุลบานไม่รู้โรย
สมาชิกสภาผู้แทนราษฎรจังหวัดสระบุรี

**จังหวัดสระบุรี** มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสระบุรีมีสมาชิกสภาผู้แทนราษฎรคนแรก คือ **ร้อยตรี [[บุญแถม ปิตยานนท์]]**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 12 สมัย ได้แก่ พันเอก ประมาณ อดิเรกสาร 
* สมาชิกสภาผู้แทนราษฎรสตรีคนแรกของจังหวัดสระบุรี คือ นางพูลศรี สุดบรรทัด (จากการเลือกตั้ง พ.ศ. 2512)
* ตระกูลการเมืองที่ได้รับเลือกตั้งมากที่สุด คือ 
** **อดิเรกสาร** (6 คน) ได้แก่ พันเอก ประมาณ อดิเรกสาร, นายปองพล อดิเรกสาร, นายวีระพล อดิเรกสาร, นายยงยศ อดิเรกสาร และร้อยตรี ปรพล อดิเรกสาร,นายพศ อดิเรกสาร

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต
### ชุดที่ 1–7; พ.ศ. 2476–2495

:
:

### ชุดที่ 8–10; พ.ศ. 2500–2512

:
:
:
:
:

### ชุดที่ 11–18; พ.ศ. 2518–2535

:
:
:
:
:
:
:

### ชุดที่ 19–20; พ.ศ. 2538–2539

:
:
:
:

### ชุดที่ 21–22; พ.ศ. 2544–2548

:

### ชุดที่ 23; พ.ศ. 2550

:
:
:

### ชุดที่ 24—27; พ.ศ. 2554—2569

:
: 
:
:
:
:
:

## รูปภาพ

ไฟล์:พลตำรวจเอกประมาณ อดิเรกสาร ในปี 2515.png | พลตำรวจเอก ประมาณ อดิเรกสาร
ไฟล์:เงิน บุญสุภา.jpg | นายเงิน บุญสุภา
ไฟล์:Pongpol Adireksarn in 2008.jpg| นายปองพล อดิเรกสาร


## อ้างอิง

## แหล่งข้อมูลอื่น
* คณะกรรมการการเลือกตั้งจังหวัดสระบุรี 

สระบุรี
หมวดหมู่:การเมืองจังหวัดสระบุรี
แผ่นดินไหวที่เกาะซามาร์ พ.ศ. 2555

**แผ่นดินไหวนอกชายฝั่ง[[เกาะซามาร์]] พ.ศ. 2555** เกิดขึ้นเมื่อวันที่ 31 สิงหาคม พ.ศ. 2555 เวลา 20.47 น. ตามเวลาท้องถิ่น (12:47 UTC) ในประเทศฟิลิปปินส์ เกาะวิซายาสที่มีประชากรอาศัยอยู่ก็ได้รับผลจากแผ่นดินไหวด้วยความรุนแรง 7.6 โมเมนต์แมกนิจูด แผ่นดินไหวดังกล่าวมีความลึก 34.9 กิโลเมตร มีการประกาศเตือนภัยสึนามิในเขตแปซิฟิกและถูกยกเลิกไปในสองชั่วโมง กลุ่มเกาะฟิลิปปินส์ตั้งอยู่ในเขตวงแหวนไฟแปซิฟิก ที่ซึ่งเกิดแผ่นดินไหวและการปะทุของภูเขาไฟเป็นประจำ

## อ้างอิง

หมวดหมู่:แผ่นดินไหวใน พ.ศ. 2555
หมวดหมู่:แผ่นดินไหวในประเทศฟิลิปปินส์
ชุมเห็ดไทย

**ชุมเห็ดไทย** () เป็นไม้ล้มลุกหรือไม้พุ่มเตี้ย สูงประมาณ 1 เมตร ในวงศ์ Leguminosae มีชื่อท้องถิ่นอื่นคือ ชุมเห็ดควาย, ชุมเห็ดไทย, ชุมเห็ดนา, ชุมเห็ดเล็ก (ภาคกลาง); พรมดาน (สุโขทัย); ลับมือน้อย (ภาคเหนือ); หญ้าลึกลืน (ปราจีนบุรี)

## ลักษณะทางพฤกษศาสตร์
ชุมเห็ดไทยเป็นไม้ลมลุกและไม้พุ่มเตี้ยขนาดเล็ก พุ่มต้นสูงประมาณ1 เมตร ส้นผ่านศูนย์กลางลำต้น 12.3–17.4 มิลลิเมตร ลำต้นสีเขียวอมน้ำตาลแดง ไม่มีขน ใบประกอบแบบขนนก เรียงสลับ มีใบย่อย 3 คู่ รูปไข่กลับหรือรูปขอบขนานแกมไข่กลับ กว้าง 1.5–2.5 ซม. ยาว 2–4 ซม. ดอกสีเหลือง ออกเป็นช่อดอกที่ซอกใบ เป็นกระจุก ดอกเดี่ยวมีก้านช่อดอกออกจากจุดเดียวกัน ช่อดอกยาว 2.71–4.03 เซนติเมตร มี 1–3 ดอกต่อช่อ  มี 5 กลีบดอก ฐานรอบกลีบดอกสีขาวอมเหลืองมีขนครุยตามขอบ อับเรณู (anther) สีเหลืองอมน้ำตาล ผลเป็นฝักเล็กแบนยาว เมล็ดรูปสี่เหลี่ยมขนมเปียกปูน สีน้ำตาลแกมเขียว

## การแพร่กระจายพันธุ์
ชุมเห็ดไทยมีถิ่นกำเนิดในอเมริกาใต้ ขึ้นกระจายทั่วไป เป็นวัชพืชในเขตร้อนชื้น ในประเทศไทยพบทั่วทุกภาค

## การขยายพันธุ์
ชุมเห็ดไทย เป็นพืชที่ปลูกโดยใช้เมล็ด ปลูกได้ง่าย ขึ้นได้ทั่วไปในดินทุกชนิดแต่ชอบที่ชุ่มชื้น ปลูกได้ตลอดทั้งปี

## สรรพคุณ
**ชุมเห็ดไทย**เป็นยาช่วยให้นอนหลับและช่วยสงบประสาทได้เป็นอย่างดี
***เมล็ด**  ทำให้ง่วงนอนและหลับได้ดี แก้ ขับปัสสาวะพิการได้ดี เป็นยาระบายอ่อน ๆ รักษาโรคผิวหนัง
***ดอก** ปรุงเป็นยาแก้ไข้ ขับพยาธิในท้องเด็ก รับประทานเป็นยาระบายอ่อน ๆ และแก้ไอ แก้เสมหะ แก้หืด โรคคุดทะราด 
***ผล** แก้ฟกช้ำ บวม
## อ้างอิง

## แหล่งข้อมูลอื่น

* 
* 
* 

หมวดหมู่:ไม้ล้มลุก
หมวดหมู่:สกุลขี้เหล็ก
หมวดหมู่:สมุนไพร
หมวดหมู่:พืชที่ใช้ในอายุรเวท
หมวดหมู่:ถั่ว
แผ่นดินไหวในมณฑลยูนนาน พ.ศ. 2555

**แผ่นดินไหวในมณฑลยูนนาน พ.ศ. 2555** เป็นชุดแผ่นดินไหวที่ถล่มเมืองอี๋เหลียง (彝良) จังหวัดเจาทง (昭通) ในมณฑลยูนนาน เมื่อวันที่ 7 กันยายน พ.ศ. 2555 ทำให้มีผู้เสียชีวิต 81 ศพ และมีผู้บาดเจ็บ 800 คน ตามข้อมูลของทางการ มีการอพยพประชาชนกว่า 100,000 คน และมีบ้านเรือนได้รับความเสียหายกว่า 20,000 หลังคาเรือน

## อ้างอิง

หมวดหมู่:แผ่นดินไหวใน พ.ศ. 2555
หมวดหมู่:แผ่นดินไหวในประเทศจีน
ปรงไข่

**ปรงไข่** () เป็นพืชตระกูลเฟิร์นโบราณ ซึ่งอยู่ในจำพวกพืชเมล็ดเปลือยเช่นเดียวกันกับพวกแปะก๊วยและสน มีลำต้นเป็นเหง้าอยู่ใต้ดิน ชอบขึ้นอยู่ตามที่ชื้นแฉะ ส่วนมากมักพบตามบริเวณใกล้แหล่งน้ำ เป็นพืชที่ความทนทานสูงและมีอายุยืน มีชื่อพื้นเมืองอื่น ๆ คือ ปรงทะเล ปรงแดง(สมุทรสาคร) แสม (ใต้) ผักชล (อีสาน) ปรงทอง ปรงใหญ่  และบีโย (มลายู-สตูล)

## ลักษณะทางพฤกษศาสตร์
* ปรงไข่เป็นพืชตระกูลเฟิร์น สูงประมาณ 1-3 เมตร เป็นไม้พื้นล่าง ชอบขึ้นตามที่ชุ่มชื้นและชื้นแฉะ เช่น ป่าชายเลนและบริเวณแหล่งน้ำต่าง ๆ
* ลำต้น: มีลำต้นเป็นเหง้าอยู่ใต้ดินลักษณะขนานไปกับพื้นดิน ส่วนใบจะชูขึ้นมาเป็นกอด้านบน ด้านล่างของโค่นต้นจะมีรากค้ำยัน  
* ใบ: มีอยู่ 2 แบบ แบบแรกคือตอนที่ต้นปรงไข่ยังมีขนาดเล็กจะมีลักษณะ แบบใบเดียวเป็นรูปไข่ สีเขียวและขอบขนาน เมื่อโตขึ้นจะลักษณะแบบใบประกอบขนนกคล้ายหอกแต่ปลายมน กว้าง 1-2 นิ้ว ยาว 120-270 ซม.   มียอดอ่อนสีแดง ลักษณะหนาหยาบมีการสร้างสปอร์อยู่ใต้ใบ ที่ท้องใบมีจุดสีน้ำตาลแดง

## การเจริญเติบโต
เป็นพืชที่ชอบดินที่ชุ่มชื้นมีความชื้นสูงและมีอินทรีย์วัตถุมาก ปริมาณแสงที่ชอบคือแดดจัดจนถึงปานกลาง

## การกระจายพันธุ์และแหล่งที่พบ
จะพบมากในป่าชายเลนเอเชียตะวันออกเฉียงใต้และส่วนมากของประเทศไทยจะพบที่ภาคใต้และภาคตะวันออก
## ประโยชน์
**สรรพคุณ**
* **ยาง**:   ทาแผล   ดับพิษและทาฝีเพื่อดูดหนอง
* **หัว**    
** ฝนกับน้ำข้าว เพื่อทาแก้โรคเริม
** ต้มแล้วพอก เพื่อแก้อาการบวม  ฟกช้ำ
** ตำกับหัวว่าวและหัวจาก เพื่อทาแก้โรคงูสวัดและโรคเริม
** ฝนกับน้ำปูนใส เพื่อทาแก้โรคไฟลามทุ่ง โรคลำลาบเพลิง โรคเริม  โรคงูสวัด
** แช่กับน้ำหอยโข่ง เพื่อทาแก้โรคไฟลามทุ่ง โรคลำลาบเพลิง โรคเริม  โรคงูสวัด
* **ยอดอ่อน**: สามารถกินเป็นอาหารได้เช่น แกงเลียง หรือแกงส้มและผักลวกจิ้มน้ำพริก แต่ถ้าเป็นคนอินเดีย ศรีลังกาและมาเลเซีย จะใช้ทำเป็นอาหารโดยการนำไปทำผักสลัด  
**ด้านอื่น ๆ**
* จัดสวน
* ปลูกเป็นไม้ประดับ
* ทำเป็นที่พักหรือกระท่อมแบบชั่วคราว โดยใช้ใบที่แก่ไปตากแห้งแล้วมาผูกติดกันเป็นฝากั้นห้องหรือเพดาน  ส่วนมากจะทำในแถบหมู่เกาะมหาสมุทรแปซิฟิกและประเทศเวียดนาม

## อ้างอิง

หมวดหมู่:สกุลปรงไข่
เพอรีลีน

**เพอริลีน** () เป็นสารประกอบโพลีไซคลิกอะโรมาติกไฮโดรคาร์บอน มีสูตรโครงสร้าง C20H12 เป็นของแข็งสีน้ำตาล อาจจะเป็นสารก่อมะเร็ง และเป็นมลพิษอันตราย เป็นสารตั้งต้นของสีไรลีน   


ไฟล์:Perylene-LongWaveUV.png|เพอริลีนละลายใน ไดคลอโรมีเทนและสัมผัสกับรังสียูวีคลื่นยาว 
ไฟล์:Perylene-ShortWaveUV.png|เพอริลีนละลายในไดคลอโรมีเทนและสัมผัสกับรังสียูวีคลื่นสั้น


## อ้างอิง

หมวดหมู่:สารก่อมะเร็งกลุ่ม 3 โดย IARC
พเอริลีน
สละ

**สละ** อาจหมายถึง

* **[[Spine (zoology)|ขนเม่น]]** (quill)
* **[[สละ (ปาล์ม)|สละ]]** - ชื่อปาล์มชนิด *Salacca edulis* Reinw. ในวงศ์ Palmae ขึ้นเป็นกอคล้ายระกำ ผลสีคล้ำ ไม่มีหนาม เนื้อสีขาวหนาล่อนรสหวาน
* **[[สละ (ระกำ)|สละ]]** - ชื่อระกำพันธุ์หนึ่ง ส่วนมากผลมีเมล็ดเดียว
* **[[ปลาสละ|สละ]]** - ชื่อปลาทะเลชนิด *Scomberoides commersonnianus* ในวงศ์ Carangidae 
* บริจาค, เสียสละ, ละทิ้ง, ปล่อยวาง
บัณฑุกัมพล

**บัณฑุกัมพล** อาจหมายถึง

* ผ้ากัมพลเหลือง - ผ้าทอด้วยขนสัตว์สีเหลือง ซึ่งเป็นสีเหลืองอย่างเหลืองอ่อนหรือขาวเหลือง ภาษาอังกฤษใช้ว่า white woolen blanket
* บัณฑุกัมพลศิลาอาสน์ - แท่นหินมีสีดุจผ้ากัมพลเหลือง เป็นที่สถิตของพระอินทร์
* โรงช้างต้น

## อ้างอิง
สิงหาคม พ.ศ. 2555

**สิงหาคม พุทธศักราช 2555** เป็นเดือนที่ 8 ของปี พ.ศ. 2555 วันแรกของเดือนเป็นวันพุธ วันสุดท้ายของเดือนเป็นวันศุกร์

หมวดหมู่:สิงหาคม
*2555-08
ตาน

**ตาน** (Feathered Yellow-eye) เป็นพืชในวงศ์กระถินนา (Xyridaceae)  มีชื่อพื้นเมืองอื่นคือ หญ้ากระถิน (ตราด) หญ้ากระเทียม (ปราจีนบุรี) และหญ้าตาน (นราธิวาส)

## อ้างอิง

หมวดหมู่:วงศ์กระถินทุ่ง
กระถินนา

**กระถินนา** เป็นพืชสกุลหญ้าบัว ในวงศ์กระถินทุ่ง (Xyridaceae) มีชื่อพื้นเมืองอื่นคือ กระจับแดง (นราธิวาส), กระถินทุ่ง (กลาง, ตราด), หญ้ากระเทียม (ปราจีนบุรี), หญ้าขี้กลาก (สระบุรี) และหญ้าบัว (ปราจีนบุรี, อุบลราชธานี)

## ลักษณะทั่วไป
กระถินนาเป็นไม้ล้มลุกปีเดียว ใบขึ้นจากดิน มีขนาดเล็กคล้ายใบหญ้า ช่อดอกมีก้านยาวขึ้นมาจากดินล้อมรอบด้วยใบ ดอกสีเหลืองสด ติดอยู่ตรงปลายของช่อดอก กลีบดอกมี 2 ชั้น ชั้นละ 3 กลีบ ผลเล็ก ติดอยู่รวมกันที่ปลายช่อดอก และจะร่วงเมื่อแก่เต็มที่ มักขึ้นอยู่กลางท้องทุ่ง หรือทุ่งนา หรือพื้นที่ชุมน้ำในที่เป็นดินเค็ม มักขึ้นอยู่กับดุสิตา (*Utricularia delphinioides*) หรือหญ้าเหลือง ออกดอกในช่วงปลายฤดูฝนต่อต้นฤดูหนาว

## ประโยชน์
เหตุที่ได้ชื่อว่า หญ้าขี้กลาก เนื่องจากถูกจัดว่าเป็นวัชพืช โดยชาวนามักจะถอนทิ้งก่อนที่จะทำนา  แต่มีประโยชน์ในการทำสมุนไพร ส่วนหัวนำมาตำผสมกับน้ำซาวข้าวเหนียว นำไปทาแผลที่เป็นกลากเกลื้อนได้

เมื่อออกดอก กระถินนา จะมีความสวยงามมาก ดอกมีสีเหลือง เมื่อบานจะบานเต็มท้องทุ่งพร้อมกัน ในประเทศไทยพบทุ่งกระถินนาได้หลายจังหวัดในภาคตะวันออกเฉียงเหนือ นิยมใช้เป็นสถานที่ท่องเที่ยวและถ่ายภาพ

## อ้างอิง

## แหล่งข้อมูลอื่น

หมวดหมู่:วงศ์กระถินทุ่ง
หมวดหมู่:สมุนไพรไทย
หมวดหมู่:วัชพืช
ซีริส แอนดินา

***ซีริส แอนดินา*** เป็นพืชในวงศ์  Xyridaceae  เป็นพืชประจำท้องถิ่นที่พบเฉพาะประเทศเอกวาดอร์ โดยจะพบพืชชนิดนี้ได้ตามธรรมชาติในป่าที่มีลักษณะร้อนชื้น

หมวดหมู่:วงศ์กระถินทุ่ง
ปาริชาติ

**ปาริชาติ** อาจหมายถึง

* ปาริชาต - มักสะกดผิดว่า "ปาริชาติ"
* ปาริชาติ ชาลีเครือ - สมาชิกสภาผู้แทนราษฎรชาวไทย สังกัดพรรคเพื่อไทย
* ปาริชาติ บริสุทธิ์ - นักแสดงชาวไทย และมารดาของเบญจพล เชยอรุณ นักแสดงชาวไทย
* ปาริชาติ วิงประโคน - นักแสดงและนางแบบชาวไทย ชื่อเล่นว่า โฟโมสต์
วีรยุทธ จิตขุนทด

**วีรยุทธ จิตขุนทด** เกิดวันที่ 2 มกราคม พ.ศ. 2527 เป็นนักฟุตบอลชาวไทย เป็นคนจังหวัดนครสวรรค์ โดยล่าสุดเป็นผู้เล่นของนครสวรรค์ สี่แคว ซิตี้ สโมสรฟุตบอลในไทยลีก 3 เล่นในตำแหน่งแบ็กขวา

วีรยุทธเคยเล่นให้กับ ทีทีเอ็มเชียงใหม่, สโมสรฟุตบอลบุรีรัมย์ ยูไนเต็ด และ มหาวิทยาลัยนอร์ทกรุงเทพ มาก่อน

## เกียรติประวัติ
* ไทยลีกดิวิชัน 1 2554 *ชนะเลิศ กับ [[สโมสรฟุตบอลบุรีรัมย์]]*

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครสวรรค์
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลบุรีรัมย์
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลมหาวิทยาลัยนอร์ทกรุงเทพ
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้เล่นสโมสรฟุตบอลนครสวรรค์ สี่แคว ซิตี้
ภาวะเศรษฐกิจถดถอยครั้งใหญ่

**ภาวะเศรษฐกิจถดถอยครั้งใหญ่** เป็นการถดถอยทางเศรษฐกิจทั่วโลกที่ชัดเจนซึ่งเริ่มตั้งแต่เดือนธันวาคม พ.ศ. 2550 และทรุดหนักโดยเฉพาะอย่างยิ่งในเดือนกันยายน พ.ศ. 2551 ภาวะเศรษฐกิจถดถอยทั่วโลกกระทบต่อเศรษฐกิจของทั้งโลก โดยบางประเทศเสียหายกว่าประเทศอื่น ภาวะเศรษฐกิจถดถอยดังกล่าวมีลักษณะของความไม่สมดุลในระบบต่าง ๆ และเกิดขึ้นจากวิกฤตการณ์การเงิน พ.ศ. 2550–2551 ผลกระทบข้างเคียงทางเศรษฐกิจของวิกฤตหนี้สาธารณะยุโรป ร่วมกับการเติบโตที่ช้าลงของสหรัฐอเมริกาและจีน ยังเป็นอุปสรรคขัดขวางการเติบโตทางเศรษฐกิจของโลก

การแปลงสินทรัพย์เป็นหลักทรัพย์ของสหรัฐอเมริกา ซึ่งมีความเสี่ยงที่ยากจะประเมิน ถูกวางขายทั่วโลก เครดิตเฟื่องฟูซึ่งมีหลากหลายกว่ายิ่งป้อนฟองสบู่เก็งกำไรในอสังหาริมทรัพย์และหุ้นของบริษัทจำกัด ซึ่งเสริมวิธีปฏิบัติสินเชื่อที่เสี่ยง สถานการณ์ทางการเงินที่ไม่ปลอดภัยยิ่งยุ่งยากขึ้นไปอีกจากการเพิ่มขึ้นของราคาน้ำมันและราคาอาหาร การเกิดความเสียหายจากสินเชื่อซับไพรม์ใน พ.ศ. 2550 เป็นจุดเริ่มต้นของวิกฤตการณ์ และเผยให้เห็นสินเชื่อที่เสี่ยงอื่น ๆ และราคาสินทรัพย์ที่เฟ้อเกิน ความเสียหายจากสินเชื่อเพิ่มขึ้นและการล้มละลายของเลห์แมนบราเธอร์ส (Lehman Brothers) เมื่อวันที่ 15 กันยายน พ.ศ. 2551 ทำให้เกิดความตื่นตระหนกใหญ่ในตลาดสินเชื่อระหว่างธนาคาร วาณิชธนกิจและธนาคารพาณิชย์ขนาดใหญ่และมีฐานมั่นคงจำนวนมากในสหรัฐอเมริกาและยุโรปประสบการขาดทุนใหญ่หลวงและกระทั่งล้มละลาย ทำให้ต้องมีการให้ความช่วยเหลือทางการเงินสาธารณะอย่างใหญ่หลวง

ภาวะเศรษฐกิจถดถอยทั่วโลกนี้ได้ส่งผลให้การค้าระหว่างประเทศลดลงอย่างสาหัส อัตราการว่างงานเพิ่มขึ้นและราคาโภคภัณฑ์ถีบตัวสูงขึ้น ในเดือนธันวาคม พ.ศ. 2551 สำนักวิจัยเศรษฐกิจแห่งชาติ (NBER) ประกาศว่า สหรัฐอเมริกาอยู่ในภาวะเศรษฐกิจถดถอยมาตั้งแต่เดือนธันวาคม พ.ศ. 2551 นักเศรษฐศาสตร์หลายคนทำนายว่า การฟื้นฟูอาจเกิดขึ้นหลัง พ.ศ. 2554 และภาวะเศรษฐกิจถดถอยนี้อาจเป็นครั้งร้ายแรงที่สุดนับตั้งแต่ภาวะเศรษฐกิจตกต่ำครั้งใหญ่ช่วงคริสต์ทศวรรษ 1930 สภาพที่นำสู่วิกฤตการณ์ ซึ่งแสดงลักษณะการเพิ่มขึ้นในราคาสินทรัพย์สูงเกินไป และการเฟื่องฟูที่สัมพันธ์กันในความต้องการทางเศรษฐกิจ ถูกมองว่าเป็นผลของการขยายเวลาของเครดิตที่หาได้ง่าย และข้อบังคับและการควบคุมดูแลที่ไม่เพียงพอ

ภาวะเศรษฐกิจถดถอยนี้ได้นำแนวคิดเศรษฐกิจแบบเคนส์ว่าด้วยการรับมือกับสภาพเศรษฐกิจถดถอยกลับมาอีกครั้ง นโยบายการเงินและการคลังถูกทำให้ผ่อนคลายลงอย่างมากเพื่อสกัดภาวะเศรษฐกิจถดถอยและความเสี่ยงทางการเงิน นักเศรษฐศาสตร์แนะว่า ควรถอนการกระตุ้นทันทีที่เศรษฐกิจฟื้นตัวเพื่อ "ขีดเส้นทางสู่การเติบโตอย่างยั่งยืน"

## อ้างอิง

 
หมวดหมู่:ประวัติศาสตร์เศรษฐกิจ
หมวดหมู่:ภาวะเศรษฐกิจถดถอย
หมวดหมู่:ภัยพิบัติทางเศรษฐกิจ
ไดไนโตรเจน เทโตรไซด์

**ไดไนโตรเจน เทโตรไซด์** หรือ **ไนโตรเจน เทโตรไซด์** เป็นสารประกอบโดยมีสูตรเคมีว่า **N<sub>2</sub>O<sub>4</sub>** สารตัวนี้เป็นสารที่มีประโยชน์ในการสังเคราะห์สารเคมี มันเป็นส่วนผสมที่สมดุลกับก๊าซไนโตรเจนไดออกไซด์ ไดไนโตรเจน เทโตรไซด์ เป็นออกซิไดเซอร์ที่มีประสิทธิภาพ

## อ้างอิง

## แหล่งข้อมูลอื่น

* International Chemical Safety Card 0930
* National Pollutant Inventory – Oxides of nitrogen fact sheet
* NIOSH Pocket Guide to Chemical Hazards: Nitrogen tetroxide
* Air Liquide Gas Encyclopedia: NO<sub>2</sub> / N<sub>2</sub>O<sub>4</sub> 
* 

หมวดหมู่:ตัวออกซิไดซ์
หมวดหมู่:ออกไซด์
หมวดหมู่:ไนเตรต
สุนันทา

**สุนันทา** อาจหมายถึง

; เทพปกรณัม
* สุนันทา - หนึ่งในมเหสีสี่นางของพระอินทร์ คือ สุชาดา สุธรรมา สุจิตรา และสุนันทา

; สถานที่และองค์กร
* วังสวนสุนันทา - พระราชมนเทียรในพระราชวังดุสิต เขตดุสิต กรุงเทพมหานคร ปัจจุบันไม่เป็นเขตพระราชฐานแล้ว
* มหาวิทยาลัยราชภัฏสวนสุนันทา - มหาวิทยาลัยรัฐในประเทศไทย เดิมเรียก วิทยาลัยครูสวนสุนันทา มีสำนักอยู่ในวังสวนสุนันทา
* น้ำตกสุนันทา - น้ำตกในอุทยานแห่งชาติเขานัน อำเภอท่าศาลา จังหวัดนครศรีธรรมราช

; ชาวไทย
* ทัศนีย์ คล้ายกัน - นักเขียนนิยายชาวไทย นามปากกว่า สุนันทา
* สุนันทากุมารีรัตน์ พระบรมราชเทวี, สมเด็จพระนางเจ้า - พระราชธิดาในพระบาทสมเด็จพระปรเมนทรมหามงกุฎ สิ้นพระชนม์เพราะเรือต้นล้ม จึงมักเรียกกันว่า พระนางเรือล่ม
* สุนันทา เดวา - เน็ตไอดอลชาวไทย
* สุนันทา ธิกุลวงษ์ - เจ้าหน้าที่ของรัฐชาวไทย มีชื่อในการออกแบบเหรียญกษาปณ์
* สุนันทา นาคสมภพ - ผู้กำกับและนักแสดงชาวไทย
สุจิตรา

**สุจิตรา** อาจหมายถึง

* พระแม่สุจิตรา - หนึ่งในมเหสีสี่องค์ของท้าวสักกะ คือ พระแม่สุชาดา พระแม่สุธรรมา พระแม่สุจิตรา และพระแม่สุนันทา
* พระเจ้าบรมวงศ์เธอ พระองค์เจ้าสุจิตราภรณี - พระราชธิดาในพระบาทสมเด็จพระจุลจอมเกล้าเจ้าอยู่หัว
* สุจิตรา ทิพยทัศน์ - นักแสดงชาวไทย มีชื่อจากบทบาทในภาพยนตร์เรื่อง *[[สาวเครือฟ้า]]* ซึ่งเผยแพร่เมื่อปี 2496
* สุจิตรา เอกมงคลไพศาล - อดีตนักแบดมินตันทีมชาติไทย
* สุจิตรา พระอาทิตย์สุขุม - นางงามชาวไทย เป็นราชินีการท่องเที่ยวนานาชาติประจำปี 2549
* สุจิตรา หิรัญพฤกษ์ - นักการทูตชาวไทย เป็นบุตรของกันยา เทียนสว่าง นางสาวสยามประจำปี 2477
วรรณะ

**วรรณะ** ตามรากศัพท์ (; ) แปลว่าสี เช่น เบญจวรรณ แปลว่า ห้าสี 
* ในทางสังคมวิทยาและมานุษยวิทยา
** วรรณะทางสังคม () หมายถึง ระบบการแบ่งช่วงชั้นในสังคมพบได้ในหลายส่วนของโลก ไม่จำกัดศาสนาหรือเชื้อชาติ
** ระบบวรรณะในศาสนาฮินดู () เป็นการแบ่งคนเป็นสี่จำพวกด้วยฐานะทางเศรษฐกิจและสังคม มีสิทธิหน้าที่ในวรรณะตนต่างกันมาแต่กำเนิดได้แก่ พราหมณ์ กษัตริย์ แพศย์ และ ศูทร โดยมาจากรากฐานความเชื่อที่แต่ละวรรณะมีกำเนิดมาจากส่วนต่างกันของพระพรหม 
* ในทางวรรณคดี วรรณ หมายถึง หนังสือ เช่น วรรณกรรม วรรณคดี

## คำพ้องเสียง

## ดูเพิ่ม
* ระบบเจ้าขุนมูลนาย

## อ้างอิง
* พจนานุกรมฉบับราชบัณฑิตยสถาน พ.ศ. 2542

หมวดหมู่:วรรณะ
2010 ฟีฟ่าเวิลด์คัพเซาท์แอฟริกา

**2010 ฟีฟ่าเวิลด์คัพเซาท์แอฟริกา** () เป็นวิดีโอเกมประเภทกีฬาฟุตบอลของฟุตบอลโลก 2010 จัดจำหน่ายโดยอีเอ สปอร์ตส ในวันที่27 เมษายน ค.ศ. 2010 ในทวีปอเมริกาเหนือ ,29 เมษายน ค.ศ. 2010 ในทวีปออสเตรเลีย และในวันที่30 เมษายน ค.ศ. 2010 ทั่วโลก ในรูปแบบ เพลย์สเตชัน 3, เอกซ์บอกซ์ 360, วี, เพลย์สเตชันพอร์เทเบิล และไอโอเอส โดยเป็นวิดีโอเกมของฟีฟ่าซีรีส์

## อ้างอิง

## แหล่งข้อมูลอื่น
* Official Site 

หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:ฟุตบอลโลก 2010
หมวดหมู่:เกมสำหรับไอโอเอส
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับเพลย์สเตชัน 3
หมวดหมู่:วิดีโอเกมที่มีฉากในประเทศแอฟริกาใต้
หมวดหมู่:เกมสำหรับนินเท็นโดวี
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่มีฉากในปี พ.ศ. 2553
หมวดหมู่:ฟีฟ่า (วิดีโอเกมซีรีส์)
หมวดหมู่:เกมจากค่ายอิเล็กทรอนิก อาตส์
สโมสรฟุตบอลควีนส์พาร์ก

*ระวังสับสนกับ: [[สโมสรฟุตบอลควีนส์พาร์กเรนเจอส์]] ในอังกฤษ*

**สโมสรฟุตบอลควีนส์พาร์ก** () เป็นสโมสรฟุตบอลจากเมืองกลาสโกว์ สกอตแลนด์ ปัจจุบันเป็นเพียงสโมสรสมัครเล่นในสกอตติชเติร์ชลีก เป็นสโมสรฟุตบอลที่เก่าแก่ที่สุดในกอตแลนด์ ก่อตั้งในปี ค.ศ. 1867 สโมสรฟุตบอลควีนส์พาร์กเป็นสโมสรเดียวของสกอตแลนด์ที่เข้าสู่รอบตัดสินเอฟเอคัพ โดยได้รองชนะเลิศในฤดูกาล 1884-1885 

สนามกีฬาเหย้าคือสนามแฮมป์เดนพาร์ก ที่เป็นสนามกีฬาประเภท 3 จัดโดยยูฟ่า ซึ่งใช้เป็นสนามกีฬาทีมเหย้าของฟุตบอลทีมชาติสกอตแลนด์
## เกียรติประวัติ
### ระดับเมเจอร์
#### ลีก
***[[Scottish Football League First Division|สก็อตติชเฟิร์สดิวิชัน]]** (ลีกอันดับสอง)**:** :
****ชนะเลิศ (2):** 1922/23, 1955/56

***[[Scottish Football League Second Division|สก็อตติชเซเคินดิวิชัน]]** (ลีกอันดับสาม)**:**
****ชนะเลิศ (1):** 1980/81

***[[Scottish Football League Third Division|สก็อตติชเทิร์ชดิวิชัน]]** (ลีกอันดับสี่)**:**
****ชนะเลิศ (1):** 1999/2000
****ชนะเลิศ (รอบเพลย์ออฟ) (1):** 2006/07

#### ถ้วยภายในประเทศ
***[[สก็อตติช คัพ]]:**
****ชนะเลิศ (10):** 1874, 1875, 1876, 1880, 1881, 1882, 1884, 1886, 1890, 1893
****รองชนะเลิศ (2):** 1892, 1900

*** [[เอฟเอคัพ]]: **
****รองชนะเลิศ (2):** 1884, 1885

## อ้างอิง

## แหล่งข้อมูลอื่น
;เว็บไซต์อย่างเป็นทางการ
* Official website

;เว็บไซต์ไม่เป็นทางการ (แฟนคลับ)
* Spiders Talk – A Forum For Queen's Park Fans 
;ช่าวสาร
* BBC Queen's Park
;ประวัติของสโมสร
* History of the Queen's Park Football Club 1867 – 1917

หมวดหมู่:สโมสรฟุตบอลในประเทศสกอตแลนด์
ค
หมวดหมู่:สโมสรในสกอตติชโปรเฟสชันนัลฟุตบอลลีก
ยูบาริ

**ยูบาริ** () เป็นนครในกิ่งจังหวัดโซราจิ ของจังหวัดฮกไกโด ในประเทศญี่ปุ่น มีครัวเรือนทั้งสิ้น 5,789 ครัวเรือน และตัวเมืองทอดยาวไปตามหุบเขาราว 25 กิโลเมตร นครยูบาริเคยมีจำนวนประชากรสูงสุดที่ 116,908 คน ณ สิ้นเดือนเมษายน ค.ศ. 1961

เมืองนี้มีชื่อเสียงจากผลิตผลเมลอนยูบาริและเทศกาลภาพยนตร์นานาชาติแฟนทาสติกยูบาริ ใน ค.ศ. 2006

## ประวัติ
นครยูบาริจัดตั้งขึ้นเมื่อวันที่ 1 เมษายน ค.ศ. 1943 จากเมืองเหมืองถ่านหิน ซึ่งในช่วงที่เหมืองมีการดำเงินงานมากที่สุดนั้น มีแรงงานมากกว่า 120,000 คน ซึ่งต่อมาเหมืองก็ได้ปิดกิจการลง ใน ค.ศ. 1980 จึงมีความพยายามในการเปลี่ยนฐานเศรษฐกิจจากอุตสาหกรรมถ่านหินมาเป็นอุตสาหกรรมการท่องเที่ยว เงินอุดหนุนจำนวนมากถูกอัดฉีดโดยรัฐบาลรวมถึงการกู้ยืมเงินเพื่อลงทุนในด้วยอสังหาริมทรัพย์และการท่องเที่ยว แต่นักท่องเที่ยวก็ยังคงมีจำนวนน้อยมาก

ใน ค.ศ. 2007 เมืองยูบาริตกเป็นข่าวจากการล้มละลายและปฏิเสธรัฐบาลกลางสำหรับความช่วยเหลือ บริการต่าง ๆ ในเมืองถูกตัดขาดอย่างรุนแรง จากวิกฤติครั้งนี้ทำให้มีการขายสวนสนุกและพิพิธภัณฑ์ อย่างไรก็ตาม สวนสนุกก็ถูกรื้อถอนทำลายในเดือนมิถุนายน ค.ศ. 2008 ในเดือนมีนาคม ค.ศ. 2007 การที่ข้าราชการและพนักงานของรัฐราวครึ่งหนึ่งลาออก เป็นส่วนหนึ่งของความพยายามที่จะปรับปรุงสถานการณ์การคลังของท้องถิ่น โดยที่เจ้าหน้าที่ส่วนใหญ่ออกมากล่าวว่าพวกเขา "รู้สึกไม่มีความรับผิดชอบ" สำหรับปัญหาทางการเงินของเมือง

## อ้างอิง

*Kazama Kensuke. *Kazama Kensuke shashinshū: Yūbari* (風間健介写真集：夕張) / *Kensuke Kazama Photographic Collection: Yubari.* Sapporo: Jyuryousya, 2005. ISBN 4-902269-14-7. A collection of Kazama's black-and-white photographs of Yūbari and its mines after their closure. All text and captions in both Japanese and English.
* Toda Reiko. *Yūbari tankōbushi* (夕張炭坑節, Song of the Yūbari mines). Tokyo: Shõbunsha, 1985. ISBN 4-7949-7009-9. Black-and-white photo documentary of the last five hundred days of mining in Yūbari, a period during which a disaster occurred. 

## ข้อมูลเพิ่มเติม
*
*  
* สมาคมการท่องเที่ยวยูบาริ 

หมวดหมู่:นครในกิ่งจังหวัดโซราจิ
สโมสรฟุตบอลวันเดอเรอส์

**สโมสรฟุตบอลวันเดอเรอส์** () เป็นสโมสรฟุตบอลสมัครเล่น จากลอนดอน ก่อตั้งในชื่อ ฟอเรสต์ฟุตบอลคลับ ในปี ค.ศ. 1859 เปลี่ยนชื่อมาเป็นวันเดอเรอส์ในปี ค.ศ. 1864 เคยชนะในฟุตบอลแอสโซซิเอชันแชเลนจ์คัป (ต่อมาเรียกว่า เอฟเอคัพ) 5 สมัย ราวคริสต์ทศวรรษ 1880 ได้ยุบสโมสรไป และลดการเล่นไปเหลือเพียงแข่งขันประจำปีกับโรงเรียนแฮร์โรว์ สโมสรได้กลับมาก่อตั้งอีกครั้ง ในปี ค.ศ. 2009 มีจุดประสงค์เพื่อหาเงินทุนให้กับยูนิเซฟยูเค 

ว
ว
ว
วิทยาลัยวินเชสเตอร์

**วิทยาลัยวินเชสเตอร์** () เป็นโรงเรียนมัธยมชื่อดังแห่งหนึ่ง เปิดรับเฉพาะนักเรียนชาย ในหลักสูตรโรงเรียนประจำ ตั้งอยู่ที่เมืองวินเชสเตอร์ แฮมป์เชอร์ ประเทศอังกฤษ เป็นโรงเรียนเก่าแก่ที่ก่อตั้งมานานมากกว่า 600 ปี และได้รับการอ้างว่าเป็นหนึ่งในโรงเรียนที่มีมายาวนานที่สุด (ที่ไม่เคยยุบ) ในประวัติศาสตร์โรงเรียนในอังกฤษ เป็นโรงเรียนที่เก่าแก่ที่สุดในบรรดา 9 โรงเรียนที่อธิบายไว้ในพระราชบัญญัติโรงเรียนกินนอน ค.ศ. 1868 และเป็นหนึ่งใน 4 โรงเรียนเอกชนที่ยังคงอยู่ (โรงเรียนอื่นคือ วิทยาลัยอีตัน โรงเรียนแฮร์โรว์ และวิทยาลัยแรดลีย์)

หมวดหมู่:โรงเรียนในประเทศอังกฤษ
กลุ่มอาการภูมิคุ้มกันเสื่อมที่เริ่มต้นในวัยผู้ใหญ่

**กลุ่มอาการภูมิคุ้มกันเสื่อมที่เริ่มต้นในวัยผู้ใหญ่** () เป็นชื่อเบื้องต้นของโรคภูมิคุ้มกันเสื่อมที่เพิ่งได้รับการค้นพบใหม่โรคหนึ่ง ชื่อนี้ถูกเสนอในบทรายงานการวิจัยชิ้นแรกที่ค้นพบโรคนี้แล้วเผยแพร่ต่อสาธารณะ เชื่อว่าเป็นโรคเรื้อรังไม่ติดต่อ มีผู้ป่วยเป็นคนเอเชียอายุประมาณ 50 ปี เริ่มวินิจฉัยได้ตั้งแต่ ค.ศ. 2004 ส่วนมากพบในประเทศไทยและประเทศไต้หวัน

สื่อในประเทศไทยนิยมเรียกโรคนี้ว่า**โรคใหม่คล้ายเอดส์** หรือ**โรคใหม่อาการคล้ายเอดส์**
## สาเหตุ
สาเหตุของภาวะภูมิคุ้มกันเสื่อมในผู้ป่วยโรคนี้ยังไม่แน่ชัด การศึกษาวิจัยที่ทำในไทยและไต้หวันพบว่าผู้ป่วยกลุ่มนี้ที่มีการติดเชื้อฉวยโอกาสมีการสร้างออโตแอนติบอดีต่ออินเตอร์เฟียรอนแกมมาขึ้นในร่างกาย ซึ่งอินเตอร์เฟียรอนแกมมานี้เป็นสารตัวกลางตัวสำคัญตัวหนึ่งในกระบวนการการกำจัดเชื้อโรคในร่างกาย ร่างกายของผู้ป่วยที่สร้างออโตแอนติบอดีต่อสารนี้จึงมีความสามารถในการต่อสู้กับเชื้อโรคได้น้อยกว่าปกติ จึงเกิดเป็นภาวะภูมิคุ้มกันเสื่อม คณะผู้วิจัยเชื่อว่าปัจจัยสำคัญที่มีผลต่อการเป็นโรคนี้คือเชื้อชาติ เนื่องจากผู้ป่วยเกือบทั้งหมดเท่าที่มีบันทึกไว้เป็นคนเอเชีย ส่วนปัจจัยอื่นๆ ยังต้องการข้อมูลเพิ่มเติม
## อาการและอาการแสดง
ผู้ป่วยจะมีอาการของภาวะภูมิคุ้มกันเสื่อม ทำให้เกิดการติดเชื้อฉวยโอกาส ซึ่งจะไม่ทำให้เกิดโรคในผู้ที่มีภูมิคุ้มกันปกติ โรคจากการติดเชื้อฉวยโอกาสเหล่านี้เช่น ติดเชื้อรา เช่น เยื่อหุ้มสมองอักเสบจากเชื้อราคริปโตคอกคัส ปอดอักเสบจากเชื้อราเพนิซิลเลียม วัณโรค หรือเชื้ออื่นคล้ายวัณโรค การติดเชื้อเหล่านี้ทำให้มีอาการเฉพาะโรค นอกจากอาการเฉพาะโรคจากการติดเชื้อเหล่านี้แล้วยังมีอาการทั่วไปอื่นๆ เช่น ไข้เรื้อรัง น้ำหนักลด ต่อมน้ำเหลืองโต เป็นต้น

## ประวัติศาสตร์
มีการสังเกตมาเป็นเวลากว่า 20 ปีแล้วว่าผู้ป่วยจำนวนหนึ่งมีอาการคล้ายคลึงกับที่พบในผู้ป่วยเอดส์ คือ มีภูมิคุ้มกันบกพร่อง ติดเชื้อฉวยโอกาส มีไข้เรื้อรัง แต่ตรวจไม่พบหลักฐานของการติดเชื้อเอชไอวี และตรวจไม่พบสาเหตุอื่นๆ ที่ทำให้มีภาวะภูมิคุ้มกันเสื่อม เช่น เบาหวาน มะเร็ง หรือโรคภูมิคุ้มกันบกพร่องอื่นๆ ที่เป็นที่รู้จัก พบผู้ปว่ยลักษณะเช่นนี้ในประเทศไทยประมาณ 100 คน มีอาการเป็นแล้วหายแล้วกลับเป็นซ้ำอีก ไม่หายขาด

ต่อมา พ.ศ. 2547 แพทย์สหรัฐอเมริกาพบผู้ป่วยชาวเอเชียที่มีอาการเช่นนี้จำนวนหนึ่ง สถาบันวิจัยสุขภาพแห่งชาติของสหรัฐอเมริกา (National Institute of Health, NIH) จึงได้เริ่มโครงการศึกษาวิจัยร่วมกับประเทศไทยและประเทศไต้หวัน ได้อาสาสมัครผู้ป่วยจากทั้งสองประเทศประมาณ 200 ราย อายุตั้งแต่ 18-78 ปี เก็บข้อมูลอาการเจ็บป่วย ผลการตรวจร่างกาย และผลการตรวจทางห้องปฏิบัติการอย่างละเอียด

## อ้างอิง

หมวดหมู่:ภูมิคุ้มกันบกพร่อง
หมวดหมู่:กลุ่มอาการ
ภาวะภูมิไวเกิน

**ภาวะภูมิไวเกิน** () หมายถึงอาการอันไม่พึงปรารถนาซึ่งก่อให้เกิดขึ้นโดยระบบภูมิคุ้มกัน หรือ ภาวะที่ระบบภูมิคุ้มกันตอบสนองต่อสิ่งกระตุ้น (antigen) มากเกินไป จนก่อให้เกิดความเสียหายต่อเนื้อเยื่อของร่างกายเองเช่น โรคภูมิแพ้ หรือ ภาวะแพ้ภูมิตัวเอง โดยอาการเหล่านี้อาจสร้างความไม่สบายตัว, การป่วยไข้ หรือในบางครั้งอาจทำให้เสียชีวิตได้ อาการเหล่านี้มักจะต้องถูกกระตุ้นไปยังระบบภูมิคุ้มกันก่อนเสมอ โดยแบ่งออกเป็น 4 ประเภท ตามการจัดเรียงของ พี.เอช.จี. เกล และ โรบิน คูมบ์ส ในปี พ.ศ. 2506

## การจัดแบ่ง

## ประเภทที่ห้า
นี่คือประเภทเพิ่มเติมของภาวะภูมิไวเกินซึ่งถูกใช้ในบางครั้ง (โดยเฉพาะในสหราชอาณาจักร) โดยแยกออกมาจากประเภทที่สอง

ตัวอย่างของโรค:
*โรคคอพอกตาโปน
*โรคกล้ามเนื้ออ่อนแรงชนิดร้าย

จะพบการแยกประเภทที่ห้าออกมานี้น้อยครั้งมาก ส่วนมากจะถูกรวมอยู่ในประเภทที่สอง หรือไม่ในบางกรณีก็จะแยกออกเป็นประเภทย่อยเฉพาะในประเภทที่สอง

## อ้างอิง

หมวดหมู่:ระบบภูมิคุ้มกัน
หมวดหมู่:วิทยาภูมิคุ้มกัน

หมวดหมู่:ภาวะภูมิไวเกิน
ทริปซิน

thumb|ทริปซิน
**ทริปซิน** () คือ เอนไซม์ย่อยโปรตีนให้เป็นกรดอะมิโน ถูกผลิตมาจากตับอ่อน ทำหน้าที่ย่อยโปรตีนและพอลิเพปไทด์ที่มาจากกระเพาะอาหารให้มีโมเลกุลเล็กลงจนเป็นไดเพปไทด์หรือกรดอะมิโนในที่สุด ทริปซินจะแยกสายเพปไทด์ส่วนใหญ่ที่ด้านหมู่คาร์บอกซิลของกรดอะมิโนไลซีนหรืออาร์จินีน นอกจากว่าเมื่ออย่างใดอย่างหนึ่งติดกับโพรลีน ทริปซินเป็นที่ใช้กันอางมากมายในกระบวนการทางเทคโนโลยีชีวภาพ โดยเฉพาะกระบวนการ โพรทีโอไลซิส (proteolysis) หรือ ทริปซิไนเซชัน (trypsinisation)

## ฟังก์ชัน

trypsyn ผลิตในตับอ่อนในรูปแบบของ trypsinogen zymogen ที่ยังไม่พร้อมใช้งานเมื่อตับอ่อนถูกกระตุ้นโดย cholecystokinin.และเมื่อตับอ่อนถูกกระตุ้นโดย cholecystokinin มันจะถูกหลังไปยังส่วนต้นของลำไส้เล็กผ่านทางท่อตับอ่อนเมื่ออยู่ในลำไส้เล็กเอนไซม์  enteropeptidase กระตุ้น ทริปซินโดย proteolytic cleavage ทริปซินจะเปลี่ยนไปอยู่ในสภาวะกระตุ้น รวมเป็น trypsinogen ดังนั้นจึงต้องการ  เอนไซม์  enteropeptidase เพียงเล็กน้อยเท่านั้นในการเริ่มปฏิกิริยา

## กลไก
กลไกต่างๆของทริปซินเหมือนกับ serine proteases อื่นๆ เอนไซมน์นี้ประกอบไปด้วย catalytic triad ซึ่งประกอบไปด้วย aspartate-102, histidine-57 และ serine-195 

## คุณสมบัติ
Trypsins มีค่า pH ที่เหมาะสมคือประมาณ 7.5-8.5 และอุณหภูมิที่เหมาะสมประมาณ 37°C.
Trypsins ควรเก็บไว้ที่อุณหภูมิต่ำมากๆ (ระหว่าง −20°C and −80°C) เพื่อขวางการ และควรเก็บทริปซินที่ pH 3

## ประโยชน์
การแยกออก และ การเข้าต่อกับโซ่เปปไทด์ เช่นไคโมทริปซิน (chymotrypsin)ไคโมทริปซิน จึงจะทำหน้าที่ย่อยโปรตีนได้ .

## ทริปซินอินฮิบิเตอร์
ทริปซินอินฮิบิเตอร์เป็นสารยับยั้งการเจริญเติบโตของสัตว์ มีอยู่ในเมล็ดถั่วเหลืองดิบ จะยับยั้งการทำงานของเอนไซม์ทริปซินในการย่อยโปรตีน ทำให้การย่อยได้ของโปรตีนลดลง สัตว์จะเกิดอาการท้องอืด วิธีแก้ไขคือ ต้องอบหรือนึ่งถั่วเหลืองให้สุกที่อุณหภูมิ 100 องศาเซลเซียส นาน 20 นาที ก็จะทำลายพิษทริปซินอินฮิบิเตอร์ได้

## อ้างอิง

หมวดหมู่:เอนไซม์
การติดเชื้อฉวยโอกาส

**การติดเชื้อฉวยโอกาส**คือการติดเชื้อที่เกิดจากเชื้อก่อโรคโดยเฉพาะเชื้อก่อโรคฉวยโอกาส เช่น แบคทีเรีย ไวรัส เชื้อรา โปรโตซัว ซึ่งปกติไม่ทำให้เกิดโรคในคนที่มีสุขภาพปกติ แต่ทำให้เกิดโรคในผู้ที่มีภูมิคุ้มกันบกพร่อง เป็น "โอกาส" ให้เชื้อฉวยโอกาสเข้าก่อโรคได้
วันสาธารณรัฐ

**วันสาธารณรัฐ** () เป็นชื่อวันหยุดในหลายประเทศเพื่อเฉลิมฉลองวันที่ประเทศนั้น ๆ เปลี่ยนการปกครองเป็นระบอบสาธารณรัฐ
thumb|วันสาธารณรัฐในอิตาลี (Festa della Repubblica) เมื่อวันที่ 2 มิถุนายน 2005 แสดงการบินโดย "Frecce Tricolori"

## วันสาธารณรัฐในประเทศต่าง ๆ

หมวดหมู่:วันหยุดแห่งชาติ
เล ดึ๊ก อัญ

พลเอกพิเศษ **เล ดึ๊ก อัญ** ()  เป็นนายทหารชาวเวียดนาม ต่อมาดำรงตำแหน่งประธานาธิบดีสาธารณรัฐสังคมนิยมเวียดนามคนที่ 5 ระหว่างเดือนกันยายน พ.ศ. 2535 - กันยายน พ.ศ. 2540 

อัญเกิดที่เมืองเว้เมื่อ พ.ศ. 2463 ในวัยหนุ่มเป็นคนงานในโรงงานและเข้าร่วมงานกับพรรคคอมมิวนิสต์ จากนั้นเป็นทหารจนกระทั่งเสร็จสิ้นสงครามเวียดนามและรวมชาติเวียดนามสำเร็จ ได้เป็นรัฐมนตรีช่วยว่าการกระทรวงกลาโหมใน พ.ศ. 2523 และมีบทบาทในการรุกรานกัมพูชา และได้เป็นรัฐมนตรีว่าการกระทรวงกลาโหมใน พ.ศ. 2529 นอกจากนั้น เขายังเป็นเจ้าหน้าที่อาวุโสของพรรคคอมมิวนิสต์เวียดนามคนแรกที่ไปเยือนจีนแผ่นดินใหญ่อย่างเป็นทางการหลังจากการเดินทางไปเยือนของโฮจิมินห์ใน พ.ศ. 2502

## อ้างอิง
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548 หน้า 510 - 511

หมวดหมู่:ทหารชาวเวียดนาม
หมวดหมู่:ประธานาธิบดีเวียดนาม
หมวดหมู่:พลเอกทหารบก (เวียดนาม)
หมวดหมู่:นายพลชาวเวียดนาม
หมวดหมู่:บุคคลจากเว้
เทวฤทธิ์ มัจฉาชีพ

thumb|right|250px|เทวฤทธิ์ที่สนามกีฬายิงปืน หัวหมาก

**จ่าสิบตำรวจ เทวฤทธิ์ มัจฉาชีพ**  เกิดวันที่ 22 กุมภาพันธ์ พ.ศ. 2518 เป็นนักยิงปืนยาวอัดลม 10 เมตรคนแรกจากประเทศไทย ที่ได้รับการบันทึกสถิติโลกด้วยแต้มสูงสุด ด้วยการยิงเข้าเป้าที่ตำแหน่ง 0.5 มิลลิเมตรได้ 60 นัดติดต่อกัน เขาเป็นที่รู้จักในวงการยิงปืน (ที่ซึ่งเขาได้อันดับที่ห้าในการแข่งขัน ISSF เวิลด์คัพ) เมื่อเขาประสบความสำเร็จในรายการชิงแชมป์เอเชีย 2000 ที่เกาะลังกาวี ตั้งแต่นั้นมา เขาก็สามารถเข้าสู่รอบไฟนอลในการแข่งขันระดับโลกอยู่บ่อยครั้ง ซึ่ง เทวฤทธิ์ มัจฉาชีพ ได้รับเกียรติเป็นตัวแทนนักกีฬาทีมชาติไทย ในการถือธงเข้าสู่พิธีเปิดการแข่งขันซีเกมส์ 2005 ที่ประเทศฟิลิปปินส์ ในวันที่ 27 พฤศจิกายน พ.ศ. 2548 นอกจากนี้ เขาเป็นนักกีฬายิงปืนระดับโลกเพียงคนเดียวของทีมชาติไทย ที่สามารถเข้าสู่รอบสุดท้ายของกีฬาโอลิมปิกมาแล้วถึงสองครั้ง

ครั้งหนึ่ง ปองพล อดิเรกสาร ซึ่งเป็นนายกสมาคมยิงปืนแห่งประเทศไทย ได้กล่าวถึงเทวฤทธิ์ว่า เป็นหนึ่งในความหวังของนักกีฬาที่จะได้รับเหรียญทองในการแข่งขันปืนยาวท่านอนชาย ซีเกมส์ 2007 

## ประวัติ
ตั้งแต่เทวฤทธิ์สามารถทำคะแนนยิงปืนได้ 600 คะแนนเต็ม ก็มีนักยิงปืนหญิงหลายรายที่สามารถทำได้สูงสุดที่ 400 คะแนนจากการแข่งขันปืนยาวอัดลมที่ระยะสั้นกว่าของพวกเธอเช่นกัน แต่ถึงกระนั้น เขาก็ยังคงเป็นชายเพียงคนเดียวที่ถือครองสถิติโลกจนถึง พ.ศ. 2551

เดือนพฤศจิกายน พ.ศ. 2552 เทวฤทธิ์ และนักยิงปืนจากตระกูลมัจฉาชีพ เข้าแข่งขันยิงปืนชิงชนะเลิศแห่งเอเชียอาคเนย์ ครั้งที่ 33 ประเภทปืนยาวอัดลมชาย ที่ซึ่งเขาได้อันดับสองถัดจาก พ.ต.ต.วราวุธ มัจฉาชีพ ผู้เป็นพี่ชาย ด้วยคะแนน 685.4 แต่ไม่ได้รับเหรียญเงิน เนื่องด้วยตามกฎการแข่งขันต้องไม่ใช่นักกีฬาจากชาติเดียวกัน

## เกียรติประวัติ
* 2 เหรียญเงิน ในประเภทบุคคล และประเภททีม ซีเกมส์ 1997 ที่ประเทศอินโดนีเซีย
* 2 เหรียญทอง 1 เหรียญเงิน 1 เหรียญทองแดง รายการชิงแชมป์เอเชีย 1997 
* 2 เหรียญทอง 1 เหรียญเงิน 1 เหรียญทองแดง เอเชียนเกมส์ 1998 ที่ประเทศไทย
* 4 เหรียญทอง 1 เหรียญทองแดง รายการชิงแชมป์อาเซียน 1999 
* 3 เหรียญทอง ในประเภททีม และประเภทบุคคล รายการชิงแชมป์เอเชีย 2000 
* นักกีฬายิงปืนทีมชาติไทย ในการแข่งขันโอลิมปิกฤดูร้อน 2000 ที่ซิดนีย์ ประเทศออสเตรเลีย
* 1 เหรียญเงิน รายการเวิลด์คัพ 2001 ที่ประเทศอิตาลี
* 1 เหรียญทองแดง รายการเวิลด์คัพ 2002 ที่ประเทศอิตาลี
* 3 เหรียญทอง 1 เหรียญเงิน ซีเกมส์ 2003 ที่ประเทศเวียดนาม
* นักกีฬายิงปืนทีมชาติไทย ในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ
* เหรียญทอง ปืนยาวท่านอน 50 เมตรประเภททีม ซีเกมส์ 2007 ที่จังหวัดนครราชสีมา ประเทศไทย
* เหรียญทองแดง ปืนยาว 3 ท่า ประเภทบุคคล ซีเกมส์ 2009 ที่กรุงเวียงจันทน์ ประเทศลาว

## ผลงานในโอลิมปิก

## สถิติ

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* กีฬายิงปืนชิงชนะเลิศชมรมสโมสร ประจำปี 2553

หมวดหมู่:นักยิงปืนโอลิมปิกทีมชาติไทย
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:นักยิงปืนยาวสหพันธ์กีฬายิงปืนนานาชาติ
หมวดหมู่:ผู้ครองสถิติโลกยิงปืน
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:นักยิงปืนในโอลิมปิกฤดูร้อน 2004
หมวดหมู่:นักกีฬาไทยที่ได้เหรียญทองเอเชียนเกมส์
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:ผู้ฝึกศิลปะการต่อสู้จากจังหวัดลำปาง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ตำรวจชาวไทย
ซ็อสแตน เฟร์นันเดซ

พลตำรวจเอก **ซ็อสแตน เฟร์นันเดซ** (เขมร: សូស្តែន ហ្វឺណានដេស, ฟิลิปีโน: Sosthène Fernandez) (เกิด: 28 พฤศจิกายน พ.ศ.2466 ที่พนมเปญ;เสียชีวิต 11 กรกฎาคม พ.ศ.2549 ที่ฝรั่งเศส) เป็นนายทหารในกองทัพแห่งชาติเขมร มีบทบาทสำคัญหลังการรัฐประหาร พ.ศ. 2513 โดยเป็นนักการเมืองและผู้บัญชาการตำรวจ

เฟร์นันเดซเป็นชาวกัมพูชาเชื้อสายฟิลิปปินส์ เกิดในพนมเปญโดยมีบิดาเป็นชาวฟิลิปปินส์ มารดาเป็นชาวเขมรที่เกิดในเวียดนาม เขาเรียนทางด้านกฎหมายและเป็นพนักงานปกครองในท้องถิ่นเมื่อ พ.ศ. 2471 ต่อมา เขาได้ร่วมจัดตั้งพรรคเสรีภาพกับพระนโรดม นรินทเดช และได้รับเลือกตั้งใน พ.ศ. 2494 และมีบทบาทางการเมืองมาตลอด เขามีภาพพจน์ที่ชัดเจนในการต่อต้านคอมมิวนิสต์ เมื่อสหรัฐตัดความช่วยเหลือต่อสาธารณรัฐเขมร เขาเป็นผู้ที่คัดค้านการเจรจากับเขมรแดง ถ้าต้องให้ทหารฝ่ายสาธารณรัฐเขมรวางอาวุธระหว่างการเจรจา เขาจึงลาออกจากตำแหน่งในกองทัพ เฟร์นันเดซ และลน นลออกไปจากกัมพูชาก่อนที่เขมรแดงจะเข้าสู่พนมเปญ 

ใน พ.ศ. 2541 เฟร์นันเดซกลับมาสู่กัมพูชาเพื่อพบกับทหารที่เคยร่วมรบกับเขาและประชาชนชาวกัมพูชาทั้งหมด เขาได้เขียนหนังสือเกี่ยวกับชีวิตของเขาในฐานะทหารของกองทัพแห่งชาติเขมร

## อ้างอิง

* 
* Preston, Paul et al. *British documents on foreign affairs: reports and papers from the Foreign Office confidential print. From 1951 through 1956. Asia, 1951-1956, Volume 5*, LexisNexis, 2007, ISBN 0886927234

## แหล่งข้อมูลอื่น
*http://hot-talks.blogspot.com/2007/05/results.html vidéo
*http://www.newspaperarchive.com/LandingPage.aspx?type=glp&search=sosthene%20fernandez&img=67238954 chief of staff
*http://select.nytimes.com/gst/abstract.html?res=F20F14FF3A55127B93C3AB178AD85F458785F9 The New York Time
*http://www.krtrial.info/showarticle.php ?                                                   *Red khmer's trial 
*An Analysis on Seeking a Formula for Bringing top Red Khmer Leaders to Trial 
* Image of Ltg Sosthène Fernandez
* Western Democratic league
* BBC TV clip of Ltg Sosthene Fernandez 
* Military History
* Kissinger,Ltg Sosthène Fernandez against Pol Pot connection 
* Documentation Center of Cambodia  in association with Yale's University 
* Cambodia (Khmer Republic) 1975
* Cambodia History
* Chronology of Cambodian History
* French video channel
* Ltg Sosthène Fernandez commemorate the Armed Forced day with Prince Sisovath and FANK's Soldiers
* Survivors
United States: Senate and congress 
* http://books.google.fr/books?id=R94PAAAAIAAJ&q=sosth%C3%A8ne+fernandez&dq=sosth%C3%A8ne+fernandez&pgis=1
Introduction by senator Kennedy:
* http://books.google.fr/books?id=HOA1AAAAIAAJ&q=sosthene+fernandez&dq=sosthene+fernandez&pgis=1
หมวดหมู่:นักการเมืองกัมพูชา
หมวดหมู่:นายพลชาวกัมพูชา
หมวดหมู่:ชาวกัมพูชาเชื้อสายฟิลิปปินส์
หมวดหมู่:ชาวเขมรกรอม
หมวดหมู่:บุคคลจากพนมเปญ
แกว เมียะฮ์

**แกว เมียส** (Keo Meas) หรือ**แก้ว มาส** เป็นนักการเมืองกัมพูชาที่นิยมคอมมิวนิสต์ เกิดเมื่อ พ.ศ. 2469 เรียนจบวิทยาลัยครูในพนมเปญ และเข้าร่วมกับพรรคคอมมิวนิสต์อินโดจีนใน พ.ศ. 2489 และได้เป็นผู้นำในสมาคมเขมรอิสระและพรรคคอมมิวนิสต์อินโดจีน สาขาพนมเปญ หลังจากที่โครงสร้างของพรรคในเมืองถูกทำลายเพราะการจับกุมครั้งใหญ่ใน พ.ศ. 2495 เมียสเป็นผู้จัดตั้งองค์กรขึ้นใหม่ และเป็นตัวแทนสมาคมเขมรอิสระไปร่วมการประชุมสันติภาพประชาชนในกรุงเวียนนาเมื่อเดือนธันวาคม พ.ศ. 2495

เมื่อก่อตั้งพรรคปฏิวัติประชาชนเขมรใน พ.ศ. 2497 เมียสเป็นผู้นำสาขาพนมเปญ และได้เป็นตัวแทนในส่วนของเวียดมิญไปร่วมประชุมเจนีวาเกี่ยวกับอินโดจีน เมื่อพรรคปฏิวัติฯ กลายเป็นพรรคนอกกฎหมาย เมียสร่วมกับนวน เจีย และเพ็ญ ยุตจัดตั้งพรรคเขมรต่อต้าน (Khmer Resistance Party) เพื่อเป็นพรรคบนดินใน พ.ศ. 2497 แต่ถูกปฏิเสธจึงเปลี่ยนชื่อเป็นกรมประชาชนใน พ.ศ. 2498 เมียสได้ร่วมกับนน ซวน และนบ โบพันออกหนังสือพิมพ์รายสัปดาห์ชื่อ ประชาชน ใน พ.ศ. 2499

เมื่อตู สามุตขึ้นเป็นผู้นำพรรคคอมมิวนิสต์ เมียสได้เป็นผู้นำอันดับสี่และเป็นผู้สมัครคนเดียวของกรมประชาชนที่เหลืออยู่ในการเลือกตั้ง พ.ศ. 2501 แต่ไม่ได้รับเลือก หลังจากนั้น เมียสจึงเข้าป่าไปร่วมต่อสู้กับพล พตเมียสได้เป็นคณะกรรมกลางของพรรคคอมมิวนิสต์เมื่อ พ.ศ. 2503 แต่ถูกปลดออกใน พ.ศ. 2506 เขาเดินทางไปฮานอยใน พ.ศ. 2511 เพื่อขอแรงสนับสนุนจากผู้นำคอมมิวนิสต์ชาวเขมรที่ลี้ภัยและขอความช่วยเหลือด้านอาวุธจากเวียดนามเหนือเพื่อโค่นล้มพระนโรดม สีหนุ แต่ไม่สำเร็จ เชื่อว่าเขาเป็นผู้จัดการให้พล พต ไปเยือนฮานอยและปักกิ่งใน พ.ศ. 2512 และเขายังอยู่ในฮานอยเมื่อพล พตกลับสู่กัมพูชา ต่อมาเมียสเป็นทูตของรัฐบาลราชอาณาจักรกัมพูชาพลัดถิ่นประจำสาธารณรัฐประชาชนจีน ต่อมา ในเดือนมีนาคม พ.ศ. 2515 เขาพ้นจากตำแหน่งและกลับสู่ฮานอย ทำงานภายใต้การควบคุมของเอียง ธีริท

เมียสกลับสู่กัมพูชาเมื่อเดือนพฤษภาคม พ.ศ. 2518 เพื่อมาทำงานในสำนักงานกลางของพรรค เขาถูกจับกุมเมื่อ 25 กันยายน พ.ศ. 2518 ในข้อหาต้องสงสัยว่าฝักใฝ่เวียดนาม เขาถูกส่งไปยังคุก S-21 และเสียชีวิตใน พ.ศ. 2519
## อ้างอิง
* Kiernan, Ben. How Pol Pot Came to Power. London: Verso, 1985. 
หมวดหมู่:นักการเมืองกัมพูชา
หมวดหมู่:บุคคลที่ถูกเขมรแดงสังหาร
ประเทศไทยในพาราลิมปิก

ประเทศไทยเข้าร่วมแข่งขันกีฬาพาราลิมปิกครั้งแรกในพาราลิมปิกฤดูร้อน 1984 ที่สโตก แมนเดวิลล์ และนครนิวยอร์ก โดยมีผู้แข่งขันกรีฑา, ลอว์นโบวล์ และว่ายน้ำ โดยเข้าร่วมในการแข่งขันพาราลิมปิกฤดูร้อนทุกครั้งหลังจากนั้น แต่ไม่เคยเข้าร่วมแข่งขันพาราลิมปิกฤดูหนาวจนกระทั่งเข้าร่วมครั้งแรกในปี 2002 ในพาราลิมปิกฤดูร้อน 1988 สกุล คำตัน เป็นนักกีฬาที่ได้รับเหรียญรางวัลกีฬาพาราลิมปิกคนแรกของไทย หลังจากได้รับเหรียญเงินจากกีฬาพุ่งแหลนชาย ประเภทเอ 3 และเอ 9 ซึ่งเป็นเหรียญรางวัลเดียวในการแข่งขันคราวนั้น  จนกระทั่งในพาราลิมปิกฤดูร้อน 2000 ที่นักกีฬาไทยได้รับเหรียญทองเป็นครั้งแรก

## เหรียญรางวัล

### เหรียญรางวัลฤดูร้อน

### เหรียญรางวัลฤดูหนาว

## รายชื่อนักกีฬาเหรียญทองกีฬาพาราลิมปิกของไทย
ประวัติ วะโฮรัมย์ และสายสุนีย์ จ๊ะนะ เป็นนักกีฬาไทยในพาราลิมปิกซึ่งประสบความสำเร็จสูงสุดจากผลงาน 5 เหรียญทอง ขณะที่สายสุนีย์เป็นสตรีไทยเพียงผู้เดียวที่ชนะเลิศเหรียญทองในกีฬาพาราลิมปิก

### [[พาราลิมปิกฤดูร้อน 2000]]
* ศุภชัย โกยทรัพย์ - เก้าอี้ล้อเลื่อนชาย 200 เมตร สปรินต์ ประเภท ที 54
* ประวัติ วะโฮรัมย์ - เก้าอี้ล้อเลื่อนชาย 5,000 และ 10,000 เมตร ประเภท ที 54
* ศุภชัย โกยทรัพย์, อำไพ เสือเหลือง, ประสิทธิ ทองชื่น และ โสภา อินทเสน - เก้าอี้ล้อเลื่อนชาย 4x100 เมตร รีเลย์ ประเภท ที 54
* สมชาย ดวงแก้ว - ว่ายผีเสื้อ 50 เมตรชาย ประเภท เอส 4

### [[พาราลิมปิกฤดูร้อน 2004]]
* ศุภชัย โกยทรัพย์, ประวัติ วะโฮรัมย์, พิเชษฐ์ กรุงเกตุ และ รวัฒน์ ฐานะ - เก้าอี้ล้อเลื่อนชาย 4x100 และ 4x400 เมตร ประเภท ที 53 และ ที 54
* สายสุนีย์ จ๊ะนะ - ฟันดาบบนเก้าอี้ล้อเลื่อน เอเปบุคคล ประเภท บี (สตรีคนแรกผู้ชนะในกีฬาพาราลิมปิก)

### [[พาราลิมปิกฤดูร้อน 2008]]
* ประวัติ วะโฮรัมย์ - เก้าอี้ล้อเลื่อนชาย 5,000 เมตร ประเภท ที 54

### [[พาราลิมปิกฤดูร้อน 2012]]
* พัทธยา เทศทอง - บอคเซีย (เดี่ยว)
* พัทธยา เทศทอง, วิษณุ ฮวดประดิษฐ์, มงคล จิตรเสงี่ยม, วัชรพล วงษา  - บอคเซีย (ทีม)
* สายสุนีย์ จ๊ะนะ - ฟันดาบหญิง
* รุ่งโรจน์ ไทยนิยม - เทเบิลเทนนิสชายเดี่ยว

## ดูเพิ่ม
* ประเทศไทยในโอลิมปิก

## อ้างอิง


พาราลิมปิก
ไทย
หมวดหมู่:กีฬาคนพิการ
วรรณะทางสังคม

[thumb|วรรณะเป็นระบบจัดลำดับชั้นทางสังคมที่อัตลักษณ์ของบุคคลถูกกำหนดโดยคุณค่าภายในของชาติกำเนิดและบรรพบุรุษ ซึ่งมิเท่าเทียมกัน ระบบวรรณะบริสุทธิ์เป็นระบบปิด ซึ่งเปิดโอกาสให้มีการเปลี่ยนแปลงตำแหน่งในสังคมได้เพียงเล็กน้อย เพราะชาติกำเนิดเท่านั้นที่กำหนดอนาคตทั้งหมดของบุคคล จึงมีความเคลื่อนไหวในสังคมแต่เพียงน้อยที่เกิดจากความพยายามของปัจเจกชน ระบบวรรณะพบได้ในหลายส่วนของโลก ภาพนี้แสดงถึงระบบวรรณะใน[ลาตินอเมริกาช่วงจักรวรรดิสเปน]]

**วรรณะทางสังคม**, **ระบบวรรณะ** หรือ **วรรณะ** () เป็นปรากฏการณ์ทางสังคมวัฒนธรรมโบราณที่วิวัฒนการผ่านเวลาหลายศตวรรษและยังพบเห็นได้ในหลายส่วนของโลก วรรณะใช้อธิบายกลุ่มคนซึ่งมีลักษณะดังต่อไปนี้ แต่งงานแต่ในพวกเดียวกัน สืบทอดอาชีพกันจากบรรพบุรุษสู่ลูกหลาน และรักษาสถานะของพวกตนในลำดับชั้นทางสังคม ซึ่งมีตัวอย่างสำคัญคือระบบวรรณะในอินเดียซึ่งได้รับอิทธิพลจากศาสนาฮินดู ตามนิยามของ Haviland วรรณะเป็นการจัดช่วงชั้นในสังคม ที่แต่ละกลุ่มวรรณะถูกกำหนดแต่กำเนิดและเปลี่ยนแปลงมิได้ตลอดชีวิต แต่ละวรรณะต้องแต่งงานกันเองและลูกหลานที่เกิดขึ้นก็เป็นสมาชิกของวรรณะโดยอัตโนมัติ

อย่างไรก็ดี ระบบวรรณะมิได้จำเพาะแก่ศาสนาใดศาสนาหนึ่ง หรือประเทศใดประเทศหนึ่ง มีการแบ่งชั้นวรรณะปรากฏอยู่ในสังคมมุสลิม คริสเตียน ฮินดู และพุทธ และปรากฏอยู่ในทั้งสังคมอินเดียและสังคมอื่น

กองทุนเพื่อเด็กแห่งสหประชาชาติ (UNICEF) เห็นว่าทั่วโลกมีคนราว 250 ล้านคนถูกเลือกปฏิบัติเพราะตกอยู่ในระบบวรรณะ
## อ้างอิง

หมวดหมู่:วรรณะ
หมวดหมู่:สถานะทางสังคม
วิหารเดโบด

thumb| วิหารเดโบด
thumb|วิหารโบราณอียิปต์เดโบด ที่กรุงมาดริด ประเทศสเปน
thumb|ลายสลักบนกำแพงด้านในวิหาร
thumb|ภาพถ่ายเมื่อครั้งยังอยู่ที่นิวเบียร์ ประเทศอียิปต์

**วิหารเดโบด** () เป็นวิหารอียิปต์โบราณ ปัจจุบันตั้งอยู่ที่กรุงมาดริด เมืองหลวงของประเทศสเปน ใกล้กับปลาซาเดเอสปัญญา (Plaza de España) โดยยังคงลักษณะการวางตำแหน่งของวิหารให้ใกล้เคียงกับแบบดั้งเดิม คือการวางเรียงตัวจากทิศตะวันออกไปสู่ทิศตะวันตก 

วิหารโบราณแห่งนี้เป็นของขวัญที่ประเทศอียิปต์มอบให้กับประเทศสเปนเมื่อปี ค.ศ. 1968 จากการร้องขอความช่วยเหลือผ่านทางองค์การการศึกษา วิทยาศาสตร์ และวัฒนธรรมแห่งสหประชาชาติ ในการรักษาโบราณสถานในภูมิภาคนิวเบีย (โดยเฉพาะอย่างยิ่งมหาวิหารอะบูซิมเบล) จากความกังวลในการที่อาจจะได้รับความเสียหายจากการสร้างเขื่อนอัสวาน ด้วยเหตุนี้ทางการของประเทศอียิปต์จึงได้มอบวิหารโบราณสี่แห่งให้กับประเทศต่าง ๆ ที่ได้ให้ความช่วยเหลือดังนี้ วิหารเดนดูร์ให้กับสหรัฐอเมริกา วิหารเอลเลซิยาให้กับประเทศอิตาลี วิหารตาฟฟาให้กับประเทศเนเธอแลนด์ และวิหารเดโบดให้กับประเทศสเปน

ในปัจจุบันวิหารอียิปต์โบราณแห่งนี้กลายเป็นแหล่งท่องเที่ยวที่มีชื่อเสียงแห่งหนึ่งของกรุงมาดริดทั้งสำหรับนักท่องเที่ยวชาวต่างชาติและชาวมาดริดเอง โดยเวลาที่นิยมเยี่ยมชมโบราณสถานแห่งนี้คือเวลายามเย็นก่อนไปจนถึงหลังพระอาทิตย์ตกดิน นอกจากนี้ตำแหน่งที่ตั้งสามารถใช้เป็นจุดชมวิว วังหลวงของกรุงมาดริด (Palacio Real de Madrid) ที่ตั้งอยู่ใกล้ ๆ กันได้อีกด้วย

## ประวัติ
ที่ตั้งเดิมของวิหารแห่งนี้อยู่บนพื้นที่เล็ก ๆ ริมฝั่งแม่น้ำไนล์ในภูมิภาคนิวเบีย ทางตอนใต้ประเทศอียิปต์ปัจจุบัน มีชื่อเรียกเดียวกันว่า เดโบด สร้างในสมัยของพระเจ้าทอเลมีที่ 4 ฟิโลเพเตอร์ เมื่อ 200 ปีก่อนคริสต์ศักราช จุดประสงค์ของการสร้างวัดเดโบดนี้ก็เพื่อใช้เป็นที่บูชาเทพอามอนแห่งเมืองเดโบด ตามความเชื่อในสมัยก่อน

### การเคลื่อนย้ายและการก่อสร้างใหม่ที่สเปน
การทำการเคลื่อนย้ายวัดเดโบดทั้งวัดจากประเทศอียิปต์สู่ประเทศสเปนนั้นเต็มไปด้วยความยากลำบาก ทางการประเทศอียิปต์ได้มอบแผนผังพร้อมกับภาพร่างของวัดและรูปถ่ายบางรูปที่ไม่มีการอ้างอิงใด ๆ เนื่องด้วยระยะทางที่ไกลมากระหว่างสองประเทศ ทำให้มีแท่นหินหายไปมากกว่าร้อยชิ้นในระหว่างการขนส่ง เมื่อถึงที่หมายแล้วยังพบปัญหาหมายเลขอ้างอิงบนบางแท่นหินไม่ตรงกับที่ระบุไว้ในแผนผัง อย่างไรก็ดี ทางประเทศสเปนได้แก้ปัญหาเหล่านี้โดยการใช้การก่อสร้างแบบแอนัสไตโลซิส (anastylosis) ในส่วนของชิ้นส่วนที่ขาดหายไปนั้นก็ได้นำหินจากจังหวัดซาลามังกา มาใช้สร้างทดแทน

## อ้างอิง

หมวดหมู่:ก่อตั้งในปี พ.ศ. 2515
หมวดหมู่:สิ่งก่อสร้างในมาดริด
หมวดหมู่:วิหารอียิปต์
โหด เลว ดี 3

**โหด เลว ดี 3** (; ; พินอิน: *Yīngxióng běnsè sān – xīyáng zhī gē*) ภาพยนตร์แอ็คชั่นสัญชาติฮ่องกง ในปี ค.ศ. 1989

## เนื้อเรื่อง
ไซง่อน ในปี ค.ศ. 1974 ท่ามกลางสงครามเวียดนาม มาร์ค หนุ่มชาวจีนเดินทางจากฮ่องกงมาถึงที่นี่ เพื่อตามหาญาติห่าง ๆ ที่ชื่อ อาหมั่น และพ่อ เพื่อกลับฮ่องกง อาหมั่นถูกจับเข้าคุกเพราะทำพาสปอร์ตปลอม ทั้งหมดได้รับการช่วยเหลือจาก เชา ไหวกิป หญิงสาวผู้กว้างขวาง แต่ก็ถูกตามรังควาญจาก บอง นายพลทหารเวียดนามอยู่ตลอด  ทั้งมาร์ค และอาหมั่น ได้พัฒนาความสัมพันธ์กับไหวกิป ไหวกิปรักมาร์ค แต่มาร์คกลับสนับสนุนให้อาหมั่นเป็นคู่กับเธอ

เมื่อทั้งหมดกลับไปฮ่องกง โห่ ฉางชิง นักธุรกิจลูกครึ่งญี่ปุ่นอดีตแฟนของไหวกิปที่หายตัวไป 3 ปี ได้ปรากฏตัวขึ้น อาโห่ได้ตามมารังควาญอาหมั่นและพ่อ จนเสียชีวิต และบีบบังคับให้อาหมั่นและมาร์คออกจากฮ่องกงไป ทั้งหมดจึงกลับไปเวียดนามอีกครั้ง ก่อนไซง่อนแตก ที่นั่นจึงเป็นสถานที่ตัดสินกันด้วยความสัมพันธ์ของคนทั้ง 3 ระหว่างความรัก, ดี, เลว และโหด

## นักแสดง
*โจว เหวินฟะ...มาร์ค
*เหลียง เจียฮุย...อาหมั่น
*เหมย ยั่นฟาง...เชา ไหวกิป
*ซะบุโระ โทะคิโตะ...โห่ ฉางชิง/ทานากะ

## เบื้องหลัง
*A Better Tomorrow III* เป็นภาพยนตร์แอ็คชั่นในปี ค.ศ. 1989 จากการกำกับและอำนวยการสร้างของ ฉีเคอะ ถือเป็นภาคสุดท้ายและภาคจบของภาพยนตร์ไตรภาค *[[A Better Tomorrow]]* ที่ประสบความสำเร็จอย่างมากก่อนหน้านั้น

โดยที่ในภาคนี้ เนื้อหาไม่ได้มีส่วนเกี่ยวข้องใด ๆ กับ 2 ภาคก่อนหน้านี้ แต่ไปมีเนื้อหาเป็นฉากหลังของสงครามเวียดนาม ในปี ค.ศ. 1974 แทน แม้จะมี โจว เหวินฟะ นักแสดงนำใน 2 ภาคก่อนหน้านั้นมารับบทซึ่งเสมือนเป็นบทเดิมอีก อีกทั้งตัวผู้กำกับฯก็ไม่ได้เป็น จอห์น วู เหมือน 2 ภาคแรก หากแต่เป็นฉีเคอะ ซึ่งเป็นผู้อำนวยการสร้างมาทำหน้าที่นี้เอง ทั้งนี้เพราะ ก่อนหน้านั้น ทั้ง 2 เกิดผิดใจกัน จอห์น วู จึงแยกไปสร้าง *[[Bullet in the Head]]* แทน ซึ่งออกฉายในปีเดียวกันและมีสงครามเวียดนามเป็นฉากหลังเช่นเดียวกัน

สำหรับเรื่องนี้ ตัวภาพยนตร์ได้รับคำชมไปเพียงแค่ 5.8 ดาวเท่านั้น จากทั้งหมด 10 ดาว นับว่าน้อยที่สุดในภาพยนตร์ไตรภาคชุดนี้

## อ้างอิง

## แหล่งข้อมูลอื่น
* 
* 
หมวดหมู่:ภาพยนตร์ไตรภาค
หมวดหมู่:ภาพยนตร์โลดโผนหมวดหมู่:ภาพยนตร์ที่กำกับโดย ฉีเคอะ
หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2532
หมวดหมู่:ภาพยนตร์ที่ถ่ายทำในฮ่องกง
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์ที่มีฉากในประเทศเวียดนาม
หมวดหมู่:ภาพยนตร์ภาษาจีนกวางตุ้ง
อูจิ

**อูจิ** () เป็นนครในจังหวัดเกียวโต ในประเทศญี่ปุ่นตั้งอยู่ทางใต้ของนครเกียวโต

นครอูจิถูกจัดตั้งขึ้นเมื่อปี ค.ศ. 1951 ตั้งอยู่ระหว่างอนุสรณ์ประวัติศาสตร์เกียวโตและนาระโบราณ ตัวเมืองตั้งอยู่บริเวณริมแม่น้ำนาระซึ่งไหลมาจากทะเลสาบบิวะ

## ประวัติศาสตร์
ในศตวรรษที่ 4 จักรพรรดิโอจิง โปรดฯให้สร้างพระราชวังในอูจิ ต่อมาในยุคมูโรมาชิ โชกุนอาชิกางะ โยชิมิตสึได้ส่งเสริมการเพาะปลูกชาเขียวในอูจิ ตั้งแต่นั้นเป็นต้นมา อูจิเป็นศูนย์กลางกระจายสินค้าและผลิตชาเขียวที่มีคุณภาพยอดเยี่ยม ชาสึเอ็งถูกจำหน่ายมาตั้งแต่ ค.ศ. 1160 และในปัจจุบันก็ยังคงมีขายในร้านน้ำชาเก่าแก่ในญี่ปุ่น

บทสุดท้ายของตำนานเก็นจิก็มีเนื้อเรื่องอยู่ในอูจิ ซึ่งก็ดึงดูดผู้สนใจในวรรณกรรมไปเยี่ยมเยือน

## แหล่งข้อมูลอื่น
* 
* Uji official website 
* English guide to sightseeing in Uji 
* Photos of Uji and its temples
* English video introduction to Uji

หมวดหมู่:นครในจังหวัดเกียวโต
เปปไทด์

thumb|400px|เปปไทด์
**เปปไทด์** ( มาจากภาษากรีก *πεπτίδια*) คือสายพอลิเมอร์ของกรดอะมิโนที่มาเชื่อมต่อกันด้วยพันธะเปปไทด์ ปลายด้านที่มีหมู่อะมิโนเป็นอิสระเรียกว่าปลายเอ็น (N-terminal) ส่วนปลายที่มีหมู่คาร์บอกซิลเป็นอิสระเรียกว่าปลายซี (C-terminal) การเรียกชื่อเปปไทด์จะเรียกตามลำดับกรดอะมิโนจากปลายเอ็นไปหาปลายซี เปปไทด์ขนาดเล็กหลายชนิดมีความสำคัญในสิ่งมีชีวิต เช่น
* ฮอร์โมนหลายชนิดเป็นเปปไทด์ เช่น อินซูลิน กลูคากอน คอร์ติโคโทรฟิน
* แอสปาแตมที่ใช้ให้ความหวานแทนน้ำตาลในอุตสาหกรรมอาหารเป็นเปปไทด์ของแอสพาราจีนกับฟีนิลอะลานีน
* สารพิษจากเห็ด เช่น อะมานิติน (amanitin) เป็นเปปไทด์ เช่นเดียวกับยาปฏิชีวนะอีกหลายชนิด
* เครื่องดื่มบำรุงสมอง ที่ทำมาจากถั่วเหลือง

## อ้างอิง
* Lehninger, A.L., Nelson, D.L., and Cox, M.M. 1993. Principle of Biochemistry. 2nd ed. New York.: Worth

หมวดหมู่:โปรตีน
นกยางควาย

** นกยางควาย ** (ชื่อวิทยาศาสตร์: *Bubulcus ibis*; ) เป็นนกยางสีขาว  ในวงศ์ Ardeidae พบในเขตร้อนและอบอุ่น นกกระยางควายมีจุดกำเนิดในทวีปเอเชีย แอฟริกาและยุโรป แต่นกยางมีการขยายพันธุ์และกระจายตัวไปทั่วโลก และเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 จัดเป็นนกเพียงชนิดเดียวเท่านั้นในสกุล *Bubulcus*

## ลักษณะทางกายวิภาคศาสตร์
เป็นนกยางสีขาว ตัวผู้และตัวเมียมีลักษณะเหมือนกัน ขนทั่วตัวสีขาว ขากรรไกรค่อนข้างใหญ่และขาสั้น มีความยาวจากปลายปากจรดปลายหางเพียง 51 เซนติเมตรเท่านั้น แต่ในฤดูผสมพันธุ์จะมีขนประดับเป็นเส้นยาว ๆ ที่หัว คอ และหลังเป็นสีเหลืองส้ม พ้นฤดูผสมพันธุ์ขนประดับดังกล่าวจะผลัดออกหมด นัยน์ตาและปากเป็นสีเหลือง แต่รอบตาสีออกเขียวอ่อน เท้าสีดำ ในช่วงนี้เมื่อจับคู่แล้วนกทั้งสองเพศจะช่วยกันทำรังโดยตัวผู้หาวัสดุซึ่งก็คือกิ่งไม้แห้งที่อาจจะหามาเองหรือขโมยเอาจากรังใกล้ๆ ตัวเมียสร้างรัง เมื่อวางไข่แล้วจะช่วยกันกกไข่ และหาอาหารมาป้อนลูก

## อนุกรมวิธาน
นกกระยางควายแบ่งตามลักษณะทางภูมิศาตร์ได้ 2 ชนิดย่อย คือ ทางตะวันตก, *B. ibis* และ ทางตะวันออก, *B. coromandus* ทั้งสองแบบถูกแบ่งโดย  แมคอัลเลนและบรู๊ค แต่ได้รับการพิจารณาแล้วว่าเป็นชนิดเดียวกัน 

## การอพยพและการเคลื่อนที่
ประชากรบางส่วนของนกยางควาย ที่อพยพและค่อนข้างที่จะแยกความแตกต่างกันได้ยาก นกยางควายจะอพยพจากพื้นที่ขั้วโลกเหนือไปสู่บริเวณที่อบอุ่น แต่นกยางในออสเตรเลีย จะอพยพไปที่ที่มีอากาศเย็นในแทสมาเนียและนิวซีแลนด์ในช่วงฤดูหนาวและอพยพกลับในฤดูใบไม้ผลิ
การอพยพในแอฟริกาตะวันตกขึ้นอยู่กับการตอบสนองของปริมาณน้ำฝน

## การสืบพันธุ์
thumb|upright|left|ไข่
ในฤดูผสมพันธุ์นกชนิดนี้จะดูสวยและจำแนกได้ง่าย เพราะหัว คอ หน้าอก และหลังจะมีขนสีเหลืองทองสดใสปกคลุมไปทั่ว ขาที่เคยเป็นสีดำสนิทก็จะมีสีเหลืองหรือสีแดงมาแทนที่ ในช่วงนี้เมื่อจับคู่แล้วนกทั้งสองเพศจะช่วยกันทำรังโดยตัวผู้หาวัสดุซึ่งก็คือกิ่งไม้แห้งที่อาจจะหามาเองหรือขโมยเอาจากรังใกล้ๆ ตัวเมียสร้างรัง เมื่อวางไข่ ไข่เป็นสีฟ้า-ขาวซีด เป็นรูปวงรีขนาด 45 มิลลิเมตร x 53 มิลลิเมตร แล้วจะช่วยกันกกไข่และหาอาหารมาป้อนลูก

## การกินอาหาร
นกยางควาย อาศัยตามแหล่งน้ำเหมือนอย่างนกยางอื่น ๆ แต่นกยางควายไม่ได้กินปลาเป็นอาหารหลัก แต่มักกินพวกตั๊กแตน และแมลงต่าง ๆ ในทุ่งหญ้า ที่อยู่บริเวณแหล่งน้ำ หรือแม้กระทั่งพวก กบ เขียด นอกจากนี้ นกยางควายอาจจับกินแมลงที่อยู่บน ควาย หรือ วัว ด้วย

[thumb|left|upright|นกยางควายกำลังกินกบที่[ประเทศแกมเบีย]]

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:วงศ์นกยาง
หมวดหมู่:นกที่พบในประเทศไทย
สกุลบานไม่รู้โรย

**สกุลบานไม่รู้โรย** () () เป็นพืชดอกที่อยู่ในสกุลกอมฟรีนา (Gomphrena) ในวงศ์บานไม่รู้โรยที่มีด้วยกัน 4 สปีชีส์:
**[[บานไม่รู้โรย|Gomphrena globosa]]*
**[[Gomphrena haageana]]*
**[[Gomphrena perennis]]*
**[[บานไม่รู้โรยป่า|Gomphrena serrata]]*

## อ้างอิง

## แหล่งข้อมูลอื่น

หมวดหมู่:ไม้ดอกไม้ประดับ
หมวดหมู่:สกุลบานไม่รู้โรย